Dansers laat die vlamme klim
Die Afrika Ablaze-geselskap, vuurvarm dansgroep uit die Wes-Kaap, bring vanjaar hul produksie Dance for the Other Child na die Suidoosterfees.
Dit vertel hoe die geselskap vyf jaar gelede tot stand gekom het nadat hul deur Roy Wright, skakelpraktisyn by Caltex, ontdek is.
Di� inspirerende verhaal plaas die loep oor 'n groep jongmense wat deur hul passie vir dans verskeie struikelblokke op die pad na roem oorkom, en terselfdertyd bewys dat indien jy oor waagmoed beskik, niks onmoontlik is nie.
Met 'n musikale repertorium wat van Bach tot hiphop strek is di� vertoning 'n ware fees vir die sintuie.
Benewens hul optrede by die Suidoosterfees, spog die Afrika Ablaze-geselskap met verskeie optredes - onder meer in 2002 by die bekendstelling van die Garden Route Casino en by die Cape Women of the World-fees, ook in 2002.
Vanjaar is hulle ook by die Nasionale Kunstefees op Grahamstad te sien.
Die Burger Suidoosterfees vind op 24 en 25 September by die Skiereiland Technikon in Bellville plaas. Die volledige feesprogram word op 27 Augustus bekend gemaak en kaartjiebesprekings open op 30 Augustus landwyd by Computicket.